Pep Guardiola
Josep „Pep“ Guardiola Sala (1971-yil 18-yanvarda tugʻilgan) — ispaniyalik professional futbol murabbiyi va sobiq futbolchi, hozirda Angliya Premier Ligasining Manchester City klubi bosh murabbiyi. Guardiola ikki marta qitʼa treblini qoʻlga kiritgan yagona murabbiy, UEFA Chempionlar Ligasida gʻalaba qozongan eng yosh murabbiy, shuningdek , La Liga, Bundesliga va Premyer-ligada eng koʻp ketma-ket gʻalaba qozongan liga oʻyinlari boʻyicha rekordlarga ega . U barcha davrlarning eng buyuk murabbiylaridan biri hisoblanadi . Guardiola yarim himoyachi sifatida oʻynagan. U oʻz faoliyatining asosiy qismini Barcelonada oʻtkazdi, 1992-yilda klubning birinchi Yevropa kubogini va 1991-yildan 1994-yilgacha ketma-ket toʻrtta Ispaniya chempionligini qoʻlga kiritgan Johan Cruyffning Orzular jamoasi tarkibida oʻtkazdi. U 1997-yildan 2001-yilgacha „Barcelona“ni tark etgunga qadar jamoa sardori boʻlgan. Keyinchalik Guardiola Italiyaning „Brescia“ va „Roma“, Qatarning „Al-Ahli“ va Meksikaning „Dorados“ klublarida ishlagan. U Ispaniya terma jamoasi safida 47 marta maydonga tushgan va 1994-yilgi FIFA Jahon chempionatida, shuningdek, UEFA Yevro-2000da maydonga tushgan. Kataloniya terma jamoasi safida ham bir qancha oʻrtoqlik oʻyinlari oʻtkazgan. Bir muddat tanaffusdan keyin, Guardiola 2013-yilda Bavariyaga qoʻshildi va har uch mavsumda Bundesligada gʻolib chiqdi. U 2016-yilda klubni tark etib, „Manchester City“ga oʻtdi va ikkinchi mavsumida ularni Premer-liga chempionligiga olib keldi. Jamoa bir mavsumda 100 ochkoni qoʻlga kiritib koʻplab mahalliy rekordlarni yangiladi. U „City“ni 2018-19-yilda mahalliy treblga, 2020-21- dagi ilk Chempionlar Ligasi finaliga va 2022-23-yilgi Chempionlar Ligasi chempioniga olib keldi. Shuningdek Guardiola , FIFA klublar oʻrtasidagi jahon chempionatida eng koʻp gʻalaba qozongan murabbiy sanaladi. U „City“, „Barcelona“ va „Bavariya“ni boshqarib, toʻrt marta kubokni qoʻlga kiritgan. „Manchester City“ Guardiola boshqaruvida bir yilida beshta sovrin yutgan birinchi ingliz klubiga aylandi. Oʻyinchi sifatida faoliyatini tugatgandan soʻng, Guardiola qisqa vaqt ichida „Barselona B“ni boshqardi va u bilan Tercera División chempionligini qoʻlga kiritdi. U 2008-yildan esa asosiy jamoani boshqara boshladi. Oʻzining birinchi mavsumida u „Barcelona“ni La Liga, Ispaniya kubogi va UEFA Chempionlar ligasining qitʼa trebliga olib chiqdi va musobaqada gʻalaba qozongan eng yosh murabbiyga aylandi. U 2010-2011-yilgi mavsumda klubni yana bir La Liga va Chempionlar Ligasi dubliga olib chiqqanidan keyin 2011-yilda FIFA tomonidan "Jahonning eng yaxshi murabbiyi" deb topildi. Guardiola „Barcelona“dagi toʻrt yillik faoliyatini 2012-yilda 14 sovrin bilan yakunlagan. Bu klub tarixida rekord sanaladi.